pythainlp/thaigov-v2-corpus-22032023 huggingface dataset:
วันจันทร์ที่ 9 พฤศจิกายน 2563
ปลัดเกษตรฯ ฟันธงมาตรการรักษาเสถียรภาพราคายางพารา
ปลัดเกษตรฯ ฟันธงมาตรการรักษาเสถียรภาพราคายางพารา หวังบรรเทาปัญหาทั้งระบบอย่างเป็นรูปธรรม
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเป็นประธานการหารือแนวทางเฝ้าระวังสถานการณ์ยางพารา และมาตรการรักษาเสถียรภาพราคายางพาราทั้งระบบ ตามข้อสั่งการของรัฐมนตรีว่าการกระทรวงเกษตรและสหกรณ์ ร่วมกับหน่วยงานที่เกี่ยวข้องประกอบด้วย กรมวิชาการเกษตร การยางแห่งประเทศไทย กระทรวงเกษตรกรและสหกรณ์ กรมการค้าภายใน สำนักงานคณะกรรมการการแข่งขันทางการค้า กระทรวงพาณิชย์ ณ ห้องประชุมกระทรวงเกษตรและสหกรณ์ ห้อง 123
จากสถานการณ์ยางพาราที่ผันผวนในช่วงสัปดาห์ก่อนหน้านี้ ซึ่งมีปัจจัยจากหลายสาเหตุ อาทิ ผู้ประกอบการเก็งกำไรในช่วงสถานการณ์ผันผวน นักลงทุนเทขายในตลาดล่วงหน้าต่างประเทศเพื่อทำกำไร และปริมาณสต๊อกยางเซี่ยงไฮ้ปรับตัวสูงขึ้น ณ วันที่ 6 พฤศจิกายน 2563 อยู่ที่ 253,537 ตัน เพิ่มขึ้น 5,627 ตัน จากสัปดาห์ก่อนเนื่องจากมีการซื้อเข้าสูงในช่วงก่อนหน้า และปัจจัยอื่น ๆ ได้แก่ การขาดแรงงานจากสถานการณ์โควิด-19 ที่หลายประเทศประกาศล็อกดาวน์ มาตรการต่าง ๆ จากภาครัฐ รวมทั้งสถานการณ์โรคใบร่วง และสภาพอากาศที่แปรปรวน ฝนตก พายุเข้า นอกจากนี้ยังมีปัจจัยเสริมอื่น ๆ อีก เช่น ราคาน้ำมันดิบ และค่าเงินบาทแข็งค่าขึ้นจากช่วงก่อนหน้าเมื่อเทียบกับดอลลาร์สหรัฐ ซึ่งทั้งหมดล้วนส่งผลให้ปริมาณยางพาราที่ออกสู่ตลาดลดลง เป็นปัจจัยทำให้ราคายางพาราผันผวนนั่นเอง
จากการหารือทุกหน่วยงานที่เกี่ยวข้อง มติที่ประชุมเห็นชอบให้นำมาตรการทางกฎหมายเพื่อมาบังคับใช้อย่างเป็นรูปธรรม ได้แก่ พ.ร.บ.ว่าด้วยและสินค้าและบริการ พ.ศ. 2542 พ.ร.บ. ควบคุมยาง พ.ศ. 2542 และ พ.ร.บ.การแข่งขันทางการค้าพ.ศ. 2560 โดยกำหนดให้จุดรับซื้อยางต้องติดป้ายแสดงราคารับซื้อยางพาราที่ชัดเจน เพื่อประกอบการตัดสินใจขายยางของเกษตรกร หากพบว่าผู้ประกอบกิจการยางหรือผู้รับซื้อยางมีพฤติกรรมที่ส่อให้เห็นว่าร่วมกันกำหนดราคาหรือเงื่อนไข กฎเกณฑ์ จะมีความผิดตาม พ.ร.บ. แข่งขันทางการค้า พ.ศ. 2560 อีกทั้ง ระบุให้ผู้ค้ายางทุกรายจะต้องมีใบอนุญาตค้ายาง และต้องรายงานบัญชีการซื้อขายยาง ตาม พ.ร.บ. ควบคุมยาง พ.ศ. 2542 ซึ่งกรมวิชาการเกษตรและการยางแห่งประเทศไทย จะร่วมมือกันในการออกตรวจใบอนุญาตค้ายางแบบปูพรมทุกพื้นที่อย่างเข้มงวด นอกจากนี้ กยท. ยังมีโครงการคู่ขนานเพื่อรักษาเสถียรภาพราคายางควบคู่กับมาตรการทางกฎหมายดังกล่าว เช่น โครงการชะลอการขายยางของสถาบันเกษตรกร การเพิ่มจุดรับซื้อและรวบรวมน้ำยางสด โครงการประกันรายได้เกษตรกรชาวสวนยาง ระยะที่ 2
ทั้งนี้ รัฐมนตรีว่าการกระทรวงเกษตรและสหกรณ์ ได้สั่งการให้ตั้งคณะติดตามสถานการณ์ราคายางพาราผันผวน โดยมอบให้ปลัด กษ. เป็นประธานคณะกรรมการ และจะเชิญผู้ประกอบกิจการมาเพื่อขอความร่วมมือในการดำเนินการแก้ไขปัญหาราคายางอย่างเร่งด่วน ทั้งนี้ รัฐมนตรีว่าการกระทรวงเกษตรและสหกรณ์ ได้สั่งการให้ตั้งคณะติดตามสถานการณ์ราคายางพาราผันผวน โดยมอบให้ปลัด กษ. เป็นประธานคณะกรรมการ และจะเชิญผู้ประกอบกิจการมาเพื่อขอความร่วมมือในการดำเนินการแก้ไขปัญหาราคายางอย่างเร่งด่วน
วันจันทร์ที่ 9 พฤศจิกายน 2563
กระทรวงเกษตรและสหกรณ์ และการยางแห่งประเทศไทย ย้ำมาตรการประกันราคายางพาราเพื่อช่วยชาวสวนยาง
กระทรวงเกษตรและสหกรณ์ และการยางแห่งประเทศไทย ย้ำมาตรการประกันราคายางพาราเพื่อช่วยชาวสวนยาง
วันเสาร์ที่ 7 พฤศจิกายน พ.ศ. 2563 นายสรวิศ ธานีโต โฆษกกระทรวงเกษตรและสหกรณ์ชี้แจงกรณีสถานการณ์ราคายางพารา ณ ปัจจุบัน โดยนายณกรณ์ ตรรกวิรพัท ผู้ว่าการการยางแห่งประเทศไทย ชี้แจงสถานการณ์ราคายางพาราในขณะนี้ว่า ตั้งแต่ช่วงกลางเดือนกันยายนถึงปลายตุลาคมที่ผ่านมา ราคายางขยับสูงขึ้นอย่างรวดเร็ว จาก 54 บาท/กก. เป็น 82 บาท/กก. เพิ่มขึ้นประมาณ 28 บาท/กก. ปัจจัยมาจากในช่วงดังกล่าวผู้ซื้อในประเทศเร่งซื้อยางเพื่อส่งมอบตามสัญญา ซึ่งความต้องการใช้ยางในประเทศสูง ขณะที่ผลผลิตออกสู่ตลาดน้อย เนื่องจากประเทศผู้ผลิตยางธรรมชาติต่างได้ผลกระทบจากพายุโซเดล และ โมลาเบ แต่หลังจาก 28 ต.ค เป็นต้นมา ราคายางเริ่มปรับตัวลง เป็นผลจากนักลงทุนต่างประเทศเกิดการเทขายเพื่อเกร็งกำไรในตลาดล่วงหน้า อีกทั้งการแพร่ระบาดไวรัสโคโรน่า 2019 (COVID -19) ระลอกใหม่ หลายประเทศประกาศ ล็อกดาวน์อีกครั้ง ส่งผลต่อการส่งออกยาง รวมถึงผลผลิตเริ่มออกสู่ตลาดมากขึ้น เหล่านี้จึงเป็นผลให้ราคายางมีการย่อตัวลง ล่าสุดเมื่อวันศุกร์ที่ 6 พ.ย. 63 ราคายางแผ่นรมควันชั้น 3 ปิดตลาดราคาเฉลี่ยที่ 61.48 บาท/กก. ซึ่งถือว่าอยู่ในช่วงทรงตัวของราคา อย่างไรก็ตามในส่วนนี้รัฐบาลได้สั่งการให้ กระทรวงเกษตรและสหกรณ์ ร่วมกับกระทรวงพาณิชย์เข้าดูแล ติดตามเรื่องนี้อย่างใกล้ชิด
โครงการประกันรายได้เกษตรกรชาวสวนยาง เป็นมาตรการหนึ่งของรัฐบาลที่เน้นช่วยเหลือเกษตรกรชาวสวนยางโดยการประกันความเสี่ยงเรื่องรายได้ ซึ่งราคาประกันที่โครงการกำหนดไว้ คือ ยางแผ่นดิบคุณภาพดี ราคา 60 บาท/กก. น้ำยางสดราคา 57 บาท/กก. และยางก้อนถ้วย (DRC 50%) ราคา 23 บาท/กก. ทั้งนี้ เกษตรกรชาวสวนยางต้องขึ้นทะเบียนกับ กยท. ก่อน 15 พฤษภาคม 63 มีสวนยางเปิดกรีดแล้ว อายุยาง 7 ปีขึ้นไป รายละไม่เกิน 25 ไร่ โดยจะได้รับเงินประกันรายได้นอกเหนือจากการขายยาง ตั้งแต่ ตุลาคม 63 – มีนาคม 64
อย่างไรก็ตาม กยท. เป็นหน่วยงานสังกัดกระทรวงเกษตรและสหกรณ์ ในนามรัฐบาลมีบทบาทหน้าที่ดูแลยางพาราทั้งระบบ ครอบคุมทั้ง เกษตรกรชาวสวนยาง สถาบันเกษตรกรชาวสวนยาง และผู้ประกอบกิจการยาง ซึ่งที่ผ่านมาได้รับผลจากการแพร่ระบาดของไวรัสโคโรน่า 2019 (COVID -19) โดยทุกหน่วยต่างมีความสัมพันธ์และเชื่อมโยงกัน รัฐบาลจะต้องเข้าไปดูแลและแก้ไขปัญหายางพาราทั้งระบบตั้งแต่ต้นทางถึงปลายทางอย่างแน่นอน
......................
วันจันทร์ที่ 9 พฤศจิกายน 2563
โครงการพัฒนาเนินทรายงาม ให้เป็นแหล่งท่องเที่ยวเชิงนิเวศ
วันศุกร์ที่ 6 พฤศจิกายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติงบกลาง โครงการพัฒนาเนินทรายงาม วงเงิน 19 ล้านบาท เพื่อพัฒนาแหล่งท่องเที่ยวเนินทรายงาม อำเภอปะทิว จังหวัดชุมพร ให้เป็นแหล่งท่องเที่ยวเชิงนิเวศต้นแบบ รองรับการท่องเที่ยววิถีใหม่ ตามเส้นทางท่องเที่ยวชายฝั่งทะเลระดับสากลอย่างยั่งยืน หรือ Scenic Route ช่วยส่งเสริมและสร้างศักยภาพการท่องเที่ยวในเขตพัฒนาการท่องเที่ยวฝั่งทะเลตะวันออก ที่เรียกว่า Thailand Riviera โดยจะจ้างที่ปรึกษาสำรวจและรวบรวมข้อมูล เพื่อจัดทำแผนพัฒนาแหล่งท่องเที่ยวเนินทรายงาม ก่อสร้างและพัฒนาสิ่งอำนวยความสะดวกขั้นพื้นฐาน จัดอบรมบุคลากร และจัดกิจกรรมเพื่อประชาสัมพันธ์แหล่งท่องเที่ยวและเส้นทางท่องเที่ยวที่มีเอกลักษณ์ให้เป็นที่รู้จักมากยิ่งขึ้น
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันจันทร์ที่ 9 พฤศจิกายน 2563
นายกรัฐมนตรีแสดงความยินดีต่อนาย Joe Biden ว่าที่ประธานาธิบดีสหรัฐอเมริกาคนใหม่ มอบกระทรวงการต่างประเทศเตรียมหารือกับรัฐบาลชุดใหม่ของสหรัฐอเมริกา
นายกรัฐมนตรีแสดงความยินดีต่อนาย Joe Biden ว่าที่ประธานาธิบดีสหรัฐอเมริกาคนใหม่ มอบกระทรวงการต่างประเทศเตรียมหารือกับรัฐบาลชุดใหม่ของสหรัฐอเมริกา
วันนี้ (9 พ.ย. 63) เวลา 11.30 น. ณ บริเวณทางเชื่อมตึกภักดีบดินทร์กับตึกไทยคู่ฟ้า ทำเนียบรัฐบาล ภายหลังการประชุมคณะกรรมการยุทธศาสตร์ชาติ ครั้งที่ 3/2563 พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมให้สัมภาษณ์ถึงการประชุมของคณะกรรมการยุทธศาสตร์ชาติว่า ที่ประชุมหารือครอบคลุมถึงการปฏิรูป การปรับแผนแม่บทระยะสั้นเพื่อให้ตอบสนองกับสถานการณ์การแพร่ระบาดของโควิด-19 รวมถึงโครงการต่าง ๆ ที่มีการเสนอกันเข้ามาทั้งในลักษณะ บนลงล่าง(Top Down) หรือล่างขึ้นบน (Bottom Up) ว่าจะมีการจัดสรรงบประมาณกันอย่างไร โดยรัฐบาลต้องดูแลให้เกิดความเท่าเทียม โดยเฉพาะในส่วนของโครงสร้างพื้นฐาน สนับสนุนกิจกรรมในพื้นที่ ให้ประชาชนมีส่วนร่วมในการคัดกรองโครงการต่าง ๆ จากงบประมาณ รายจ่ายประจำปี รายจ่ายในสัดส่วนอื่นของหลายกระทรวงด้วยกัน ซึ่งในแต่ละจังหวัดมีคณะกรรมการประจำจังหวัด ประกอบไปด้วยผู้ว่าราชการจังหวัดและหลายภาคส่วน ต้องนำมาบรูณาการเพื่อให้สอดคล้องกับความต้องการในพื้นที่ ให้แต่ละโครงการมีความโปร่งใส ไม่ให้เกิดความซ้ำซ้อน ทั้งนี้ ประชาชนสามารถตรวจสอบโครงการต่าง ๆ ของรัฐบาลได้ทางระบบเว็บไซต์ เพราะโครงการต่าง ๆ มีทั้งคนเห็นด้วยและไม่เห็นด้วย แต่จะสามารถดำเนินการก็ได้ขึ้นอยู่กับมติของเสียงส่วนใหญ่ของคนในพื้นที่
นายกรัฐมนตรียังเผยว่าได้แสดงความยินดีต่อนาย Joe Biden ว่าที่ประธานาธิบดีสหรัฐอเมริกาคนใหม่ เชื่อว่าจะมรความสัมพันธ์จะแน่นแฟ้นมากยิ่งขึ้น เนื่องจากประเทศไทยและสหรัฐอเมริกาได้มีความสัมพันธ์ยาวนานต่อเนื่องเกือบ 200 ปี จึงได้มอบหมายให้กระทรวงการต่างประเทศเตรียมการหารือกับรัฐบาลชุดใหม่ของสหรัฐอเมริกาในหลายเรื่องด้วยกัน เพื่อเป็นการสืบสานความสัมพันธ์ที่ดี รวมถึงต้องเตรียมความพร้อมของประเทศไทยไว้ ต้องมีการปรับตัวเพื่อสร้างสมดุล ทั้งในภูมิภาคอาเซียนด้วย
สำหรับการแก้ไขปัญหา สร้างความปรองดอง นายกรัฐมนตรีเชื่อว่าทุกปัญหามีทางออก หากทุกคนมีความจริงใจ ช่วยกันคิดช่วยกันทำ การแก้ไขกฎหมายนั้นต้องเป็นไปตามขั้นตอน กลไก เพราะทุกประเทศก็มีประชาธิปไตยมีกฎหมายเป็นหลัก เพื่อไม่ให้เกิดผลกระทบซึ่งกันและกัน เพราะฉะนั้นต้องดำเนินการด้วยความถูกต้อง ตามกติกาของบ้านเมือง ที่สำคัญคือคนส่วนใหญ่ในประเทศต้องรับได้ อย่างไรก็ตาม นายกรัฐมนตรีสนับสนุนทุกทางที่จะเป็นการหาทางออกของประเทศ พร้อมเชื่อว่าการร่วมพูดคุยกันเป็นทางออกที่ดีที่สุดของทุกปัญหาเสมอไป ให้ประเทศสามารถไทยสามารถเดินหน้าต่อไปได้ รวมถึงนายกรัฐมนตรีเองก็เดินหน้าแก้ไขปัญหาเศรษฐกิจร่วมกับฝ่ายเศรษฐกิจ กระทรวงต่าง ๆ และคณะรัฐมนตรีด้วย เช่นเดียวกับหลายประเทศที่ได้รับผลกระทบจากแพร่ระบาดของโควิด-19 แม้ว่าตอนนี้ประเทศไทยจะยังไม่มีนักท่องเที่ยวจากต่างชาติ แต่ก็ได้มีการพูดคุยหารือกับผู้นำประเทศต่าง ๆ ผ่านการประชุมทางไกล ซึ่งในวันที่ 14 – 16 พ.ย. นี้จะมีการเข้าร่วมการประชุมสุดยอดอาเซียน ครั้งที่ 37 โดยปีนี้มีประเทศเวียดนามเป็นประธานในการประชุม จะมีการพูดคุยในหลายเรื่องด้วยกัน โดยเฉพาะเรื่องความตกลงหุ้นส่วนทางเศรษฐกิจระดับภูมิภาค (RCEP) ที่คาดว่าจะสำเร็จในปีนี้
..................
กลุ่มประชาสัมพันธ์และเผยแพร่ สำนักโฆษก
วันจันทร์ที่ 9 พฤศจิกายน 2563
เขตสุขภาพที่ 9 นำร่องบัตรทองพรีเมียมเต็มใบแล้ว ที่ รพ.มหาราชโคราช เพิ่มความสะดวกประชาชน
อนุทินเผยนโยบายบัตรทองพรีเมียม นำร่องเขตสุขภาพที่ 9 เพิ่มบริการเริ่ม 1 พ.ย.63 โดย รพ.มหาราชนครราชสีมา เป็นบัตรทองพรีเมียมเต็มรูปแบบ รักษาทุกที่ปฐมภูมิ ส่งต่อนอนรักษาใน รพ. และผู้ป่วยมะเร็ง รักษาในโรงพยาบาลเฉพาะทางในเขต ไม่ต้องมีใบส่งตัว
อนุทินเผยนโยบายบัตรทองพรีเมียม นำร่องเขตสุขภาพที่ 9 เพิ่มบริการเริ่ม 1 พ.ย.63 โดย รพ.มหาราชนครราชสีมา เป็นบัตรทองพรีเมียมเต็มรูปแบบ รักษาทุกที่ปฐมภูมิ ส่งต่อนอนรักษาใน รพ. และผู้ป่วยมะเร็ง รักษาในโรงพยาบาลเฉพาะทางในเขต ไม่ต้องมีใบส่งตัว และเปลี่ยนสิทธิ์มีผลทันที ชี้การบริหารจัดการเป็นหน้าที่ของกระทรวงสาธารณสุข และสปสช. โดยไม่มีผลกระทบต่อประชาชนแต่อย่างใด
วันนี้ (9 พฤศจิกายน 2563) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ภายหลังการลงพื้นที่โรงพยาบาลมหาราชนครราชสีมา ว่า กระทรวงสาธารณสุข มีนโยบายยกระดับบัตรทองให้เป็นบัตรทองพรีเมียม โดยเริ่มนำร่องในเขตสุขภาพที่ 9 เพิ่มบริการ 4 อย่าง คือ รักษาได้ทุกที่ในโรงพยาบาลรัฐที่เป็นโรงพยาบาลปฐมภูมิ นอนโรงพยาบาลไม่ต้องมีใบส่งตัว ผู้ป่วยมะเร็งเข้ารับการรักษา
ในโรงพยาบาลเฉพาะทาง สามารถเปลี่ยนสิทธิรักษามีผลทันทีไม่ต้องรอ 15 วัน ผ่านแอปพลิเคชันของ สปสช. เพื่อให้ประชาชนได้รับประโยชน์สูงสุด สะดวกสบาย ประหยัดทั้งค่าใช้จ่ายและเวลาการเดินทางไปรักษา ซึ่งการดำเนินงานครั้งนี้เป็นการปรับระบบใหญ่ จึงต้องค่อยเป็นค่อยไป โดย รพ.มหาราชนครราชสีมา ได้ดำเนินการครบ เป็นบัตรทองพรีเมียมเต็มรูปแบบ เพื่อศึกษาจุดแข็ง จุดอ่อน และร่วมกันแก้ไขปัญหา ไม่ให้มีผลกระทบกับประชาชน ตั้งเป้าใน 1 ปีจะขยายครอบคลุมทั่วประเทศ
สำหรับการเลือกเขตสุขภาพที่ 9 (นครราชสีมา ชัยภูมิ บุรีรัมย์ สุรินทร์) เป็นพื้นที่นำร่อง เนื่องจากมีความพร้อมในด้านสถานที่ อุปกรณ์เครื่องมือแพทย์ ระบบเทคโนโลยีในการเชื่อมโยงข้อมูล โรงพยาบาลทุกระดับมีความพร้อมและทำงานเป็นเครือข่าย เบื้องต้นประชาชนในเขตนครชัยบุรินทร์ สามารถใช้สิทธิรักษาพยาบาลได้ทุกที่ในโรงพยาบาลระดับปฐมภูมิ หรือ รพ.สต. ที่มีเกือบ 1,000 แห่ง และหากเป็นโรคที่ซับซ้อนยุ่งยากจะส่งต่อไปยังโรงพยาบาลศูนย์ โรงพยาบาลทั่วไป และโรงพยาบาลชุมชนอีกเกือบ 90 แห่ง ผู้ป่วยที่ต้องนอนโรงพยาบาล และผู้ป่วยมะเร็ง ไม่ต้องใช้ใบส่งตัว เริ่มแล้วตั้งแต่ 1 พฤศจิกายน 2563 ส่วนการย้ายสิทธิ์ สปสช. ภายใน 24 ชม. ดำเนินการแล้วที่ รพ.มหาราชนครราชสีมา เป็นบัตรทองพรีเมียมเต็มรูปแบบ ที่เหลือจะเริ่มพร้อมกันทั้งประเทศ ในวันที่ 1 มกราคม 2564
“กระทรวงสาธารณสุข และสปสช. จะร่วมกันบริหารจัดการ ทำงานเคียงบ่าเคียงไหล่ ร่วมแก้ปัญหาที่พบในการศึกษาร่อง โดยไม่ให้มีผลกระทบต่อการบริการประชาชน ต่อยอดบริการบัตรทองให้มีประสิทธิภาพมากยิ่งขึ้น” นายอนุทินกล่าว
******************************* 9 พฤศจิกายน 2563
วันจันทร์ที่ 9 พฤศจิกายน 2563
กิจกรรม พาณิชย์ลดราคา ! ช่วยประชาชน Lot 7
วันเสาร์ที่ 7 พฤศจิกายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลโดยกระทรวงพาณิชย์ร่วมกับผู้ผลิต - ผู้จำหน่ายสินค้าอุปโภคบริโภค ห้างสรรพสินค้า ห้างค้าส่ง - ค้าปลีกและห้างท้องถิ่นทั่วประเทศ จัดกิจกรรม“พาณิชย์ลดราคา ช่วยประชาชน” Lot 7 เพื่อบรรเทาค่าครองชีพของประชาชนในช่วงสถานการณ์โรคโควิด-19 และกระตุ้นเศรษฐกิจในประเทศ ลดราคาสินค้าอุปโภคบริโภคในชีวิตประจำวันสูงสุด ถึงร้อยละ 70 จำนวนกว่า 13,700 รายการ เช่น อาหารและเครื่องดื่ม อาหารปรุงสำเร็จแช่แข็ง ซอสปรุงรส ผงซักฟอก สบู่เหลวอาบน้ำ เจลล้างมือ เป็นต้น ผู้สนใจสามารถหาซื้อสินค้าได้ที่ร้านค้าที่ร่วมรายการ ตั้งแต่บัดนี้ - 30 พ.ย. 63 โดยคาดว่าจะสามารถช่วยลดภาระค่าครองชีพให้กับประชาชนทั่วประเทศ คิดเป็นมูลค่ากว่า 500 ล้านบาท
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันจันทร์ที่ 9 พฤศจิกายน 2563
รมว.สุริยะ เป็นประธานสักขีพยาน MOU โครงการจัดการพลังงานในนิคมอุตสาหกรรมด้วยระบบดิจิทัลและการผลิตไฟฟ้าจากพลังงานแสงอาทิตย์ (Smart Energy)
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานสักขีพยาน MOU โครงการจัดการพลังงานในนิคมอุตสาหกรรมด้วยระบบดิจิทัลและการผลิตไฟฟ้าจากพลังงานแสงอาทิตย์ (Smart Energy)   ณ การนิคมอุตสาหกรรมแห่งประเทศไทย สำนักงานใหญ่
วันนี้ (9 พ.ย. 63) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานสักขีพยานในพิธีลงนามบันทึกความร่วมมือโครงการจัดการพลังงานในนิคมอุตสาหกรรมด้วยระบบดิจิทัลและการผลิตไฟฟ้าจากพลังงานแสงอาทิตย์ (Smart Energy) ในนิคมอุตสาหกรรม ระหว่าง การนิคมอุตสาหกรรมแห่งประเทศไทย กับการไฟฟ้าส่วนภูมิภาค โดยมีวัตถุประสงค์เพื่อประโยชน์ด้านการผลิตพลังงานสะอาดและการบริหารจัดการพลังงานภายในพื้นที่นิคมอุตสาหกรรมของ กนอ. ซึ่งดำเนินงานแบบบูรณาการร่วมกัน ด้วยการใช้เทคโนโลยีที่เหมาะสมมาปรับใช้ ทั้งในด้านการบริหารจัดการและการพัฒนาเทคโนโลยี โดยนางสาวสมจิณณ์ พิลึก ผู้ว่าการการนิคมอุตสาหกรรมแห่งประเทศไทย และนายสมพงษ์ ปรีเปรม ผู้ว่าการการไฟฟ้าส่วนภูมิภาค เป็นผู้ลงนามในบันทึกความร่วมมือดังกล่าว และมีนายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม ร่วมเป็นเกียรติ ณ การนิคมอุตสาหกรรมแห่งประเทศไทย สำนักงานใหญ่
วันจันทร์ที่ 9 พฤศจิกายน 2563
รัฐบาลกำชับทุกหน่วยบูรณาการรับมือฝุ่น PM 2.5 ช่วงเปลี่ยนผ่านฤดู
โฆษกประจำสำนักนายกรัฐมนตรี เผยรัฐบาลกำชับทุกหน่วยบูรณาการรับมือฝุ่น PM 2.5 ช่วงเปลี่ยนผ่านฤดู
วันนี้ (9 พฤศจิกายน 2563) นายอนุชา บูรพชัยศรี โฆษกประจำสำนักนายกรัฐมนตรี เผยว่า เพื่อเตรียมพร้อมในการรับมือปัญหาฝุ่นละออง PM 2.5 ซึ่งมักจะมีความรุนแรงในช่วงการเปลี่ยนฤดู ซึ่งสาเหตุที่มาของฝุ่น PM 2.5 ในแต่ละพื้นที่มีความแตกต่างกัน เช่น การเผาพื้นป่า การเผาวัสดุทางการเกษตร ขณะที่พื้นที่ในกรุงเทพมหานครและปริมณฑล สาเหตุหลักมาจากการรถยนต์ดีเซลและการจราจร อุตสาหกรรม และการเผาในที่โล่ง บางขณะสภาพอากาศที่ไม่เอื้อต่อการกระจายตัวของฝุ่นละออง ดังนั้น แนวทางการแก้ไขปัญหาฝุ่นละอองในภาพรวมของประเทศ จำเป็นต้องบูรณาการทุกภาคส่วน เพื่อดำเนินงานร่วมกัน ดังนี้
1. เพิ่มประสิทธิภาพในการบริหารจัดการเชิงพื้นที่ โดยทุกหน่วยงานที่เกี่ยวข้องต้องติดตามเฝ้าระวังสถานการณ์ ประสานข้อมูลกับกรมควบคุมมลพิษ และ Gistda จัดทำแผนเผชิญเหตุ ทั้งก่อน ระหว่าง และหลัง เกิดเหตุ ตามกลไกพระราชบัญญัติการป้องกันและบรรเทาสาธารณภัย 2550 บังคับใช้กฎหมาย และเพิ่มความเข้มข้นในการแก้ไขปัญหาตามแผนปฏิบัติการขับเคลื่อนวาระแห่งชาติ “การแก้ไขปัญหามลพิษด้านฝุ่นละออง” กำหนดสถานที่พักชั่วคราว หรือ Safety Zone แจ้งเตือนแนะนำข้อปฏิบัติตนแก่ประชาชน โดยเฉพาะกลุ่มเสี่ยง เด็กเล็ก ผู้สูงอายุและผู้มีโรคประจำตัว ให้หลีกเลี่ยงกิจกรรมกลางแจ้ง และสวมใส่หน้ากากอนามัย
2.ป้องกันและลดการเกิดมลพิษที่ต้นทาง เข้มงวดตรวจจับรถควันดำ เร่งระบายการจราจรไม่ให้ติดขัด ส่งเสริมการใช้ระบบขนส่งสาธารณะ ตรวจสภาพ/บำรุงรักษายานพาหนะขนส่งสาธารณะ ทำความสะอาดพื้นผิวถนน รวมทั้งควบคุมการเผาในที่โล่ง/พื้นที่เกษตรอย่างเคร่งครัด ตรวจสอบและควบคุมการปล่อยมลพิษจากโรงงาน ป้องกันและลดปริมาณฝุ่นละอองจากการก่อสร้าง เป็นต้น
3.เพิ่มประสิทธิภาพการบริหารจัดการมลพิษ ให้องค์กรปกครองส่วนท้องถิ่นเฝ้าระวัง ติดตาม ตรวจสอบคุณภาพอากาศ ขยายเครือข่ายแจ้งเตือน จัดระเบียบการเผาตามลักษณะพื้นที่ให้สอดคล้องกับหลักวิชาการ ส่งเสริมการมีส่วนร่วมและปรับพฤติกรรมประชาชน ในการลดการเผาในที่โล่ง พื้นที่การเกษตร และการเผาขยะในชุมชนหรือเมือง
นอกจากนี้ ในการประชุมคณะกรรมการสิ่งแวดล้อมแห่งชาติที่ผ่านมา พลเอกประวิตร วงศ์สุวรรณ รองนายกรัฐมนตรียังเห็นชอบการทบทวนแผนปฏิบัติการขับเคลื่อนวาระแห่งชาติ “การแก้ไขปัญหามลพิษด้านฝุ่นละออง” เพื่อยกระดับความเข้มงวดของมาตรการตามข้อสั่งการของนายกรัฐมนตรี โดยเพิ่มเติมแผนเฉพาะกิจ เพื่อแก้ไขปัญหาในช่วงวิกฤต โดยย้ำให้ทุกหน่วยงานบูรณาการการทำงานตามหน้าที่อย่างเข้มข้น เร่งการสื่อสารเพื่อสร้างการรับรู้ให้กับประชาชน ควบคุมการบริหารจัดการเชื้อเพลิงในพื้นที่ป่า และการเกษตรด้วย
โฆษกประจำสำนักนายกรัฐมนตรี ยืนยันว่า การแก้ไขปัญาฝุ่นและ PM 2.5 เป็นหนึ่งในวาระสำคัญของรัฐบาลที่มีการดำเนินงานอย่างต่อเนื่อง เพราะเป็นปัญหาที่กระทบต่อสุขภาพและการดำรงชีวิตของพี่น้องประชาชนด้วย
--------------------------
สำนักโฆษก
วันจันทร์ที่ 16 พฤศจิกายน 2563
ปลัดฯ กอบชัย ร่วมประชุมหารือแนวทางการขับเคลื่อนไปสู่ยานยนต์ไฟฟ้าของประเทศ
นายกอบชัย สังสิทธิสวัสดิ์ ปลัดกระทรวงอุตสาหกรรม  ร่วมประชุมหารือแนวทางการขับเคลื่อนไปสู่ยานยนต์ไฟฟ้าของประเทศ  ณ ห้องประชุม อก.1 สำนักงานปลัดกระทรวงอุตสาหกรรม
วันนี้ (16 พฤศจิกายน 2563) นายกอบชัย สังสิทธิสวัสดิ์ ปลัดกระทรวงอุตสาหกรรม ร่วมประชุมหารือแนวทางการขับเคลื่อนไปสู่ยานยนต์ไฟฟ้าของประเทศ พร้อมด้วย นายกุลิศ สมบัติศิริ ปลัดกระทรวงพลังงาน นายกวิน ทังสุพานิช เลขานุการรัฐมนตรีว่าการกระทรวงพลังงาน โดยมี นางวรวรรณ ชิตอรุณ นายภานุวัฒน์ ตริยางกูรศรี รองปลัดกระทรวงอุตสาหกรรม นายวันชัย พนมชัย เลขาธิการสำนักงานมาตรฐานผลิตภัณฑ์อุตสาหกรรม และคณะผู้บริหารกระทรวง เข้าร่วม ณ ห้องประชุม อก.1 สำนักงานปลัดกระทรวงอุตสาหกรรม
สำหรับการประชุมร่วมหารือระหว่าง กระทรวงอุตสาหกรรม และกระทรวงพลังงาน ในครั้งนี้ เพื่อหาแนวทางในการขับเคลื่อนมาตรการเพื่อไปสู่เป้าหมาย 30@30 โดยมี มาตรการเร่งด่วน อาทิ การกระตุ้นตลาด การเร่งให้เกิดการผลิต การพัฒนาโครงสร้างพื้นฐาน ได้แก่ สถานีอัดประจุไฟฟ้า การปรับปรุงกฎระเบียบ และการพัฒนากำลังคน เป็นต้น
วันจันทร์ที่ 16 พฤศจิกายน 2563
รมช.ธรรมนัส เปิดกิจกรรม Kick off สานพลังเครือข่ายเกษตรกรปลอดการเผา “ร่วมใจไม่เผาฟาง สร้างเกษตรยั่งยืน”
รมช.ธรรมนัส เปิดกิจกรรม Kick off สานพลังเครือข่ายเกษตรกรปลอดการเผา “ร่วมใจไม่เผาฟาง สร้างเกษตรยั่งยืน” สร้างความตระหนักในเรื่องพิษภัยของหมอกควันไฟแก่ประชาชน และพี่น้องเกษตรกร
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานเปิดกิจกรรม Kick off สานพลังเครือข่ายเกษตรกรปลอดการเผา “ร่วมใจไม่เผาฟาง สร้างเกษตรยั่งยืน” พร้อมมอบหนังสืออนุญาตให้เข้าทำประโยชน์ในเขตปฏิรูปที่ดิน (ส.ป.ก.4-01) ให้แก่พี่น้องเกษตรกร ณ วัดปลงหลวง ต.เวียงชัย จ.เชียงราย ว่า กระทรวงเกษตรและสหกรณ์ โดย กรมพัฒนาที่ดิน ได้มีการรณรงค์ เชิญชวนให้ประชาชน และพี่น้องเกษตรกรในพื้นที่ ลด ละ เลิก การเผาวัสดุทางการเกษตร พร้อมสร้างความตระหนักในเรื่องพิษภัยของหมอกควันไฟที่มีผลกระทบต่อสุขภาพของคนในชุมชน ผลเสียต่อสิ่งแวดล้อม และเป็นการทำลายหน้าดิน ทำให้ดินขาดความอุดมสมบูรณ์ ทำให้ส่งผลกระทบต่อการทำเกษตรกรรม
ร้อยเอก ธรรมนัส กล่าวเพิ่มเติมว่า ทางกระทรวงเกษตรฯ ยังได้ทำการประชาสัมพันธ์สร้างการรับรู้ให้กับเกษตรกร ได้ทราบถึงประโยชน์ของการไถกลบตอซังพืช และการบริหารจัดการเศษวัสดุทางการเกษตรที่เหมาะสม การจัดการอนุรักษ์ทรัพยากรดินและน้ำ พร้อมสาธิตการไถกลบตอซังพืชให้กับเกษตรกร สามารถนำไปใช้ในพื้นที่ของตนเอง เพื่อป้องกันการเกิดจุดความร้อน (Hotspot) ที่จะส่งผลกระทบทางสิ่งแวดล้อมจากการเผาเพื่อเตรียมดินปลูกพืชของเกษตรกรในพื้นที่
ทั้งนี้ ภายในงานยังได้มีการสาธิตการไถกลบตอซัง การหว่านปอเทืองในพื้นที่ไถกลบตอซัง การทำปุ๋ยหมัก พด.1 และการผลิตน้ำหมักชีวภาพ พด.2 เพื่อใช้ในการย่อยสลายตอซัง และยังมีพิธีการมอบหนังสืออนุญาตให้เข้าทำประโยชน์ในเขตปฏิรูปที่ดิน (ส.ป.ก.4-01) ให้แก่พี่น้องเกษตรกร จำนวน 40 ราย โดยสำนักงานการปฏิรูปที่ดินจังหวัดเชียงราย (ส.ป.ก.เชียงราย) มีพระราชกฤษฎีกาประกาศเป็นเขตปฏิรูปที่ดิน 921,138 ไร่ มีพื้นที่ดำเนินการ 17 อำเภอ 588,001 ไร่ และได้ดำเนินการจัดที่ดินให้เกษตรกรไปแล้ว จำนวน 70,738 ราย 102,846 แปลง เนื้อที่ 578,813 ไร่
วันจันทร์ที่ 16 พฤศจิกายน 2563
คลังพร้อมโอนเงินให้ร้านค้าโครงการคนละครึ่งทุกวันไม่เว้นวันหยุด เริ่มวันเสาร์นี้
กระทรวงการคลังและธนาคารกรุงไทย จำกัด (มหาชน) ได้จัดทำระบบเพื่อรองรับการโอนเงินในส่วนที่ภาครัฐร่วมจ่ายให้ผู้ประกอบการร้านค้าที่เข้าร่วมโครงการคนละครึ่งทุกวันไม่เว้นวันหยุดราชการ จากเดิมที่โอนให้ในวันทำการถัดไป
นายพรชัย ฐีระเวช ที่ปรึกษาด้านเศรษฐกิจการเงิน สำนักงานเศรษฐกิจการคลัง ในฐานะรองโฆษกกระทรวงการคลัง เปิดเผยว่า กระทรวงการคลังและธนาคารกรุงไทย จำกัด (มหาชน) ได้จัดทำระบบเพื่อรองรับการโอนเงินในส่วนที่ภาครัฐร่วมจ่ายให้ผู้ประกอบการร้านค้าที่เข้าร่วมโครงการคนละครึ่งทุกวันไม่เว้นวันหยุดราชการ จากเดิมที่โอนให้ในวันทำการถัดไป เนื่องจากกระทรวงการคลังได้คำนึงถึงความสำคัญในการช่วยเหลือร้านค้ารายย่อย โดยเฉพาะหาบเร่ แผงลอย ที่จำเป็นต้องมีเงินหมุนเวียนในการค้าขายได้ต่อเนื่องทุกวัน โดยจะเริ่มโอนเงินในวันหยุดตั้งแต่วันเสาร์ที่ 14 พฤศจิกายน 2563 นี้ โดยยอดใช้จ่ายของประชาชนครึ่งหนึ่งที่ใช้จ่ายกับร้านค้า ร้านค้าจะได้รับยอดรวมโอนเข้าบัญชีที่ลงทะเบียนทุกสิ้นวัน ในช่วง 02.00 น. - 6.00 น. ตามระบบชำระเงินของธนาคาร สำหรับส่วนที่ภาครัฐร่วมจ่ายอีกครึ่งหนึ่ง ร้านค้าจะได้รับในวันถัดไป ในช่วง 17.30 - 19.00 น. โดยไม่เว้นวันหยุด
นอกจากนี้ สำหรับความคืบหน้าล่าสุด ณ วันที่ 13 พฤศจิกายน 2563 เวลา 12.00 น. มีร้านค้าลงทะเบียนเข้าร่วมโครงการแล้วกว่า 6.5 แสนร้านค้า และมีผู้ใช้สิทธิแล้วจำนวน 7,832,522 คน โดยมียอดการใช้จ่ายสะสม 13,764 ล้านบาท แบ่งเป็นเงินที่ประชาชนจ่าย 7,012 ล้านบาท และภาครัฐร่วมจ่ายอีก 6,752 ล้านบาท ยอดใช้จ่ายเฉลี่ย 207 บาทต่อครั้ง โดยจังหวัดที่มีการใช้จ่ายสะสมมากที่สุด 5 อันดับแรก ได้แก่ กรุงเทพมหานคร สงขลา นครศรีธรรมราช สุราษฎร์ธานี และเชียงใหม่ ตามลำดับ ทั้งนี้ ยอดการใช้จ่ายของเมืองรองมีแนวโน้มเพิ่มขึ้นเป็นลำดับด้วยเช่นกัน
รองโฆษกกระทรวงการคลัง ได้ย้ำว่าประชาชนที่ลงทะเบียนสำเร็จและได้รับ SMS ยืนยันสิทธิแล้ว ขอให้รีบติดตั้งแอปพลิเคชัน “เป๋าตัง” รวมทั้งยืนยันตัวตนให้เรียบร้อย และขอให้เริ่มใช้สิทธิในการใช้จ่ายภายใน 14 วัน ตามที่กำหนด เพื่อรักษาสิทธิการใช้จ่ายตามโครงการจนถึงวันที่ 31 ธันวาคม 2563
โครงการคนละครึ่ง
สำนักงานเศรษฐกิจการคลัง โทร. 02 273 9020 ต่อ 3697 3527 3548 3509
ธนาคารกรุงไทย จำกัด (มหาชน) โทร. 02-111-1144 (24 ชั่วโมง)
วันจันทร์ที่ 16 พฤศจิกายน 2563
รมช.ธรรมนัส เข้าร่วมการประชุมสัมมนาเรื่อง การขับเคลื่อนระบบการผลิต การตลาด สินค้าลำไย
รมช.ธรรมนัส เข้าร่วมการประชุมสัมมนาเรื่อง การขับเคลื่อนระบบการผลิต การตลาด สินค้าลำไย พร้อมสนับสนุนนโยบายการประกันราคาลำไย
รมช.ธรรมนัสเข้าร่วมการประชุมสัมมนาเรื่องการขับเคลื่อนระบบการผลิตการตลาดสินค้าลำไยพร้อมสนับสนุนนโยบายการประกันราคาลำไย
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานการประชุมสัมมนาเรื่องการขับเคลื่อนระบบการผลิตการตลาดสินค้าลำไยเพื่อรักษาเสถียรภาพราคาและเพิ่มขีดความสามารถในการแข่งขันสินค้าลำไยของประเทศไทยณลานศาลสมเด็จพระนเรศวรมหาราชอ.แม่สรวยจ.เชียงรายว่าจากที่กระทรวงเกษตรและสหกรณ์ได้ดำเนินการแก้ไขปัญหาให้แก่เกษตรกรผู้ปลูกลำไยภาคเหนือเป็นที่เรียบร้อยแล้วนั้นคือการเยียวยาเกษตรกรผู้ปลูกลำไยในสถานการณ์การระบาดของเชื้อไวรัลโควิด- 19ด้วยการจ่ายเงินเยียวยาให้ไร่ละ2,000บาทไม่เกิน25ไร่ซึ่งมีผลไปในทิศทางที่ดีและจะช่วยเหลือเกษตรกรต่อไป
“ในวันนี้ทางเกษตรกรได้เสนอความต้องการในการแก้ไขปัญหาให้แก่เกษตรกรผู้ปลูกลำไยภาคเหนือทั้งระบบได้แก่การผลิตการพัฒนาคุณภาพการแปรรูปการตลาดการบริหารจัดการลำไยและผลิตภัณฑ์ทั้งระบบพร้อมสนับสนุนนโยบายการประกันรายได้ของเกษตรกรผู้ปลูกลำไยเช่นเดียวกับยางพาราปาล์มน้ำมันและข้าว”ร้อยเอกธรรมนัสกล่าว
ทั้งนี้จังหวัดเชียงรายเป็นจังหวัดหนึ่งที่ปลูกลำไยเป็นอันดับ3ของภาคเหนือโดยมีพื้นที่ปลูกจำนวน343,442ไร่โดนเฉพาะอ.แม่สรวยเป็นแหล่งผลิตลำไยซึ่งมีพื้นที่ปลูกลำไยเป็นอันดับ1ของจังหวัดเชียงรายเป็นแหล่งผลิตลำไยคุณภาพมีการรวมกันจัดตั้งเป็นกลุ่มสภาอาชีพเกษตรกรอำเภอแม่สรวยมีสมาชิกจำนวน5,148รายและภายในงานยังมีการมอบหนังสืออนุญาตเข้าทำประโยชน์ในที่ดิน(ส.ป.ก.4-01)ให้แก่เกษตรกรอำเภอแม่สรวยจำนวน30ราย
วันจันทร์ที่ 16 พฤศจิกายน 2563
“กอช. ชวนพ่อค้าแม่ค้าออนไลน์ หาบเร่แผงลอย ตัวแทนประกันชีวิต ออมเงินกับ กอช. สร้างบำนาญยามเกษียณ เงินออมสมาชิกสามารถนำไปลดหย่อนภาษีได้”
กอช. เชิญชวนผู้ประกอบอาชีพอิสระ อาทิ พ่อค้าแม่ค้าออนไลน์ หาบเร่แผงลอย ตัวแทนประกันชีวิต ที่ไม่มีสวัสดิการด้านบำนาญ วางแผนออมเงินไว้ใช้ยามเกษียณ ด้วยการออมเงินกับ กอช. สมาชิกที่ออมเงินเต็มจำนวน 13,200 บาท
กองทุนการออมแห่งชาติ หรือ กอช. เชิญชวนผู้ประกอบอาชีพอิสระ อาทิ พ่อค้าแม่ค้าออนไลน์ หาบเร่แผงลอย ตัวแทนประกันชีวิต ที่ไม่มีสวัสดิการด้านบำนาญ วางแผนออมเงินไว้ใช้ยามเกษียณ ด้วยการออมเงินกับ กอช. สมาชิกที่ออมเงินเต็มจำนวน 13,200 บาท ทั้งนี้เงินออมสะสมของสมาชิกสามารถนำไปลดหย่อนภาษีได้เต็มจำนวน สำหรับผู้ที่สนใจสามารถตรวจสอบสิทธิก่อนการสมัครได้ที่ แอปพลิเคชัน “กอช.”
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กอช. เชิญชวนผู้ประกอบอาชีพอิสระ อาทิ พ่อค้าแม่ค้าออนไลน์ หาบเร่แผงลอย ตัวแทนประกันชีวิต ที่ไม่มีสวัสดิการด้านบำนาญ วางแผนการออมเงินไว้ใช้หลังเกษียณ 60 ปี โดยตรวจสอบสิทธิและคุณสมบัติก่อนการสมัครสมาชิกได้ที่แอปพลิเคชัน “กอช.” ทั้งนี้สำหรับผู้ที่มีสิทธิสมัคร เพียงกรอกข้อมูลการสมัครได้ที่แอปพลิเคชัน “กอช.” หรือ หน่วยรับสมัครสมาชิกใกล้บ้านท่าน อาทิ ที่ว่าการอำเภอทั่วประเทศ สำนักงานคลังจังหวัด สถาบันการเงินชุมชน ตัวแทน กอช. ประจำหมู่บ้าน ธนาคารของรัฐทั้ง 4 แห่ง ได้แก่ ธนาคาร ธ.ก.ส. ธอส. ธนาคารออมสิน และธนาคารกรุงไทย ทุกสาขา เคาน์เตอร์เซอร์วิส บิ๊กซี เทสโก้โลตัส ตู้บุญเติม และเครือข่ายรับสมัครทั่วประเทศ
สำหรับการออมเงินกับ กอช. เริ่มต้นออมเงินขั้นต่ำเพียง 50 บาท สูงสุด 13,200 บาทต่อปี พร้อมรับเงินเพิ่มจากรัฐตามช่วงอายุของสมาชิก สูงสุด 100% และเงินออมสะสมสมาชิกสามารถนำไปลดหย่อนภาษีได้เต็มจำนวนเงินออม กอช. เป็นการออมภาคสมัครใจ ไม่บังคับออมติดต่อกันทุกเดือน สอบถามข้อมูลเพิ่มเติมได้ที่สายด่วนเงินออม โทร. 02-049-9000
“คุณออม รัฐช่วยออม คุณได้บำนาญ”
วันจันทร์ที่ 16 พฤศจิกายน 2563
รองนายกรัฐมนตรี เป็นประธานประชุมหารือการจัดกิจกรรมเนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ
รองนายกรัฐมนตรี เป็นประธานประชุมหารือการจัดกิจกรรมเนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ
วันที่ ๑๖ พฤศจิกายน ๒๕๖๓ เวลา ๑๓.๓๐ น. นายวิษณุ เครืองาม รองนายกรัฐมนตรี เป็นประธานประชุมหารือการจัดกิจกรรมเนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ ๕ ธันวาคม ๒๕๖๓ มีผู้แทนภาครัฐ เอกชน หน่วยงานที่เกี่ยวข้องเข้าร่วม โดยในส่วนของกระทรวงวัฒนธรรม มีนางยุพา ทวีวัฒนะกิจบวร ปลัดกระทรวงวัฒนธรรม เข้าร่วม ณ ตึกบัญชาการ ๑ ทำเนียบรัฐบาล กรุงเทพฯ
วันจันทร์ที่ 16 พฤศจิกายน 2563
การรถไฟแห่งประเทศไทย แจงเร่งแก้ไขปัญหาทางลอดทางรถไฟในเส้นทางคู่จิระ-ขอนแก่น ให้แล้ว
การรถไฟแห่งประเทศไทย แจงเร่งแก้ไขปัญหาทางลอดทางรถไฟในเส้นทางคู่จิระ-ขอนแก่น ให้แล้ว
7 พฤศจิกายน พ.ศ. 2563 นายนิรุฒ มณีพันธ์ ผู้ว่าการรถไฟแห่งประเทศไทยประเด็น ชี้แจงประเด็น สังคมออนไลน์วิจารณ์กรณีน้ำท่วมขังอุโมงค์ทางลอดรถไฟ ทางคู่จิระ-ขอนแก่น บริเวณ ต.โนนสูง อ.โนนสูง จ.นครราชสีมา จนไม่สามารถใช้การได้ นั้น การรถไฟฯ ได้ร่วมกับบริษัท ช. การช่าง ซึ่งเป็นผู้รับเหมา โครงการรถไฟทางคู่จิระ-ขอนแก่น อยู่ในระหว่างการดำเนินการแก้ไขปัญหา โดยจะแล้วเสร็จในวันที่ 14 พย 2563 ซึ่งสาเหตุที่นั้น เกิดจากที่ผ่านมามีน้ำท่วมหนักทำให้ดินเข้าไปอุดตันท่อ ทำให้เกิดปัญหาท่อตันสูบไม่ขึ้น ซึ่งในการแก้ไขปัญหานั้นจะต้องมีการนำรถน้ำจากทางเทศบาลมาฉีดล้างไล่ดินในท่ออุดตัน ซึ่งทางเทศบาลจะมีการดำเนินการให้แล้วเสร็จภายในวันเสาร์ที่ 14 พฤศจิกายน 2563 นี้
นอกจากนี้ การรถไฟฯ ได้มอบหมายให้เจ้าหน้าที่ฝ่ายการช่างโยธา และฝ่ายการอาณัติสัญญาณและโทรคมนาคมของการรถไฟฯ ติดตามการแก้ไขปัญหาทางลอดทางรถไฟในเส้นทางคู่จิระ-ขอนแก่นให้แล้วเสร็จโดยเร่งด่วน พร้อมทั้งตรวจสอบและดูแลเพื่อไม่ให้เกิดปัญหาขึ้นในอนาคต การรถไฟฯ ต้องขออภัยในความไม่สะดวกที่เกิดขึ้นมา ณ โอกาสนี้
...........................
วันจันทร์ที่ 16 พฤศจิกายน 2563
รัฐมนตรีฯ สุริยะ เป็นประธานสักขีพยานในพิธีลงนามบันทึกข้อตกลงความร่วมมือ เรื่อง การส่งเสริมการนำมาตรฐานเศรษฐกิจหมุนเวียน (Circular Economy)
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรมเป็นประธานสักขีพยานในพิธีลงนามบันทึกข้อตกลงความร่วมมือ เรื่อง การส่งเสริมการนำมาตรฐานเศรษฐกิจหมุนเวียน (Circular Economy) ณ ห้องแกรนด์บอลรูม โรงแรมเซ็นจูรี่พาร์ค กรุงเทพฯ
วันนี้ (16 พฤศจิกายน 2563) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานสักขีพยานในพิธีลงนามบันทึกข้อตกลงความร่วมมือ เรื่อง การส่งเสริมการนำมาตรฐานเศรษฐกิจหมุนเวียน (Circular Economy) ไปใช้ในภาคอุตสาหกรรม ระหว่าง สำนักงานมาตรฐานผลิตภัณฑ์อุตสาหกรรม สำนักงานคณะกรรมการกำกับหลักทรัพย์และตลาดหลักทรัพย์ สภาอุตสาหกรรมแห่งประเทศไทย บริษัท พีทีที โกลบอล เคมิคอล จำกัด (มหาชน) และบริษัท ปูนซีเมนต์ไทย จำกัด (มหาชน) พร้อมด้วย นายกอบชัย สังสิทธิสวัสดิ์ ปลัดกระทรวงอุตสาหกรรม นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นางสาวสุชาดา แทนทรัพย์ โฆษกประจำกระทรวงอุตสาหกรรม นายนิรันดร์ ยิ่งมหิศรานนท์ ผู้ตรวจราชการกระทรวงอุตสาหกรรม และผู้บริหารกระทรวงอุตสาหกรรม เข้าร่วม
โดยมี นายวันชัย พนมชัย เลขาธิการสำนักงานมาตรฐานผลิตภัณฑ์อุตสาหกรรม นางสาวรื่นวดี สุวรรณมงคล เลขาธิการสำนักงานคณะกรรมการกำกับหลักทรัพย์และตลาดหลักทรัพย์ นายสุพันธ์ มงคลสุธี ประธานสภาอุตสาหกรรมแห่งประเทศไทย นายชญาน์ จันทวสุ ผู้ช่วยกรรมการผู้จัดการใหญ่ บริษัทพีทีทีโกลบอล เคมิคอล จำกัด (มหาชน) และนายยุทธนา เจียมตระการ ผู้ช่วยผู้จัดการใหญ่ บริษัท ปูนซีเมนต์ไทย จำกัด (มหาชน) ร่วมลงนาม ณ ห้องแกรนด์บอลรูม โรงแรมเซ็นจูรี่พาร์ค กรุงเทพฯ
ทั้งนี้ สำหรับพิธีลงนามฯ ดังกล่าว เป็นการสนับสนุนนโยบายรัฐบาล ที่มุ่งเน้นการพัฒนาเศรษฐกิจให้เติบโตควบคู่ไปกับการรักษาสิ่งแวดล้อม และสร้างคุณภาพชีวิตที่ดีให้กับประชาชน ตลอดจนสร้างความยั่งยืนให้กับเศรษฐกิจไทย รวมทั้งสอดคล้องตามนโยบายของกระทรวงอุตสาหกรรมที่มุ่งเน้นการสร้างมาตรฐานที่เกี่ยวข้องกับนโยบายเศรษฐกิจชีวภาพ เศรษฐกิจหมุนเวียนและเศรษฐกิจสีเขียว โดยเป็นความร่วมมือระหว่างภาครัฐและภาคเอกชน ซึ่งเป็น Big Brother ที่ดำเนินธุรกิจควบคู่กับการดูแลรักษาสิ่งแวดล้อม และประสบความสำเร็จในการจัดการภายในองค์กรตามแนวทางเศรษฐกิจหมุนเวียน โดยการลงนาม MOU ในครั้งนี้ จะเป็นการร่วมผนึกกำลัง พร้อมผลักดันให้มีการนำมาตรฐานเศรษฐกิจหมุนเวียนไปใช้ในภาคอุตสาหกรรมอย่างยั่งยืนต่อไป
วันจันทร์ที่ 16 พฤศจิกายน 2563
รองนายกรัฐมนตรี เป็นประธานประชุมเตรียมการโครงการมหกรรมผ้าไหม ไหมไทยสู่เส้นทางโลก ปีที่ ๑๐
รองนายกรัฐมนตรี เป็นประธานประชุมเตรียมการโครงการมหกรรมผ้าไหม ไหมไทยสู่เส้นทางโลก ปีที่ ๑๐
วันที่ ๑๖ พฤศจิกายน ๒๕๖๓ เวลา ๑๑.๓๐ น. นายวิษณุ เครืองาม รองนายกรัฐมนตรี เป็นประธานประชุมเตรียมการโครงการมหกรรมผ้าไหม ไหมไทยสู่เส้นทางโลก ปีที่ ๑๐ โดยมีนางยุพา ทวีวัฒนะกิจบวร ปลัดกระทรวงวัฒนธรรม ผู้แทนจากสถานทูต และผู้แทนจากหน่วยงานที่เกี่ยวข้องเข้าร่วม ณ ตึกบัญชาการ ๒ ทำเนียบรัฐบาล
วันจันทร์ที่ 16 พฤศจิกายน 2563
รมช.สาธิต วางศิลาฤกษ์ อาคารผู้ป่วยนอก-อุบัติเหตุหลังใหม่ รพ.บางปะกง
รัฐมนตรีช่วยว่าการกระทรวงสาธารณสุข วางศิลาฤกษ์อาคารอำนวยการ ผู้ป่วยนอก-อุบัติเหตุ โรงพยาบาลบางปะกง จ.ฉะเชิงเทรา เพิ่มศักยภาพรับผู้ป่วยอุบัติเหตุฉุกเฉิน เส้นทางสู่ระเบียงเศรษฐกิจตะวันออก EEC
เช้าวันนี้ (16 พฤศจิกายน 2563) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานพิธีวางศิลาฤกษ์อาคารอำนวยการ ผู้ป่วยนอก-อุบัติเหตุ โรงพยาบาลบางปะกง จ.ฉะเชิงเทรา และให้สัมภาษณ์ว่า โรงพยาบาลบางปะกงเป็นโรงพยาบาลชุมชนขนาดใหญ่ มีถนนหลักตัดผ่าน 3 สาย คือ ถนนเทพรัตน์ ถนนสุขุมวิท และทางหลวงพิเศษ หมายเลข 7 (มอเตอร์เวย์) มีผู้ป่วยนอกประมาณ 550-600 คนต่อวัน และผู้ป่วยอุบัติเหตุเดือนละกว่า 100 ราย กระทรวงสาธารณสุขได้สนับสนุนงบประมาณทั้งหมด 118 ล้านบาท ก่อสร้างอาคารอำนวยการ ผู้ป่วยนอก-อุบัติเหตุ 4 ชั้น ทดแทนอาคารเดิม เพิ่มพื้นที่ให้บริการตรวจรักษาผู้ป่วยนอก ลดความแออัด พัฒนาศักยภาพโรงพยาบาลรองรับผู้ป่วยอุบัติเหตุฉุกเฉินในเขตพื้นที่ระเบียงเศรษฐกิจตะวันออก (EEC) และให้บริการประชาชนในพื้นที่รับผิดชอบประมาณ 89,000 คน ใช้เวลาก่อสร้าง 720 วัน ตามสัญญาเริ่มลงนามสัญญา 28 กันยายน 2563 แล้วเสร็จปลายปีงบประมาณ 2565
นอกจากนี้ ได้จัดระบบบริการแบบไร้รอยต่อ ตั้งแต่โรงพยาบาลส่งเสริมสุขภาพตำบล 12 แห่ง ศูนย์สุขภาพชุมชนเขตเมือง (PCU) 1 แห่ง และคลินิกหมอครอบครัว 1 แห่ง โรงพยาบาลมีแพทย์ผู้เชี่ยวชาญด้านอายุรกรรม กุมารแพทย์ สูตินรีแพทย์ แพทย์เวชศาสตร์ครอบครัว มีศัลยแพทย์และแพทย์ด้านกระดูกและข้อที่จะกลับมาปฏิบัติงาน สาขาละ 2 คน
************************************* 16 พฤศจิกายน 2563
วันจันทร์ที่ 16 พฤศจิกายน 2563
​รมว.ทส.เปิดกิจกรรม YPO gathering : Our Sustainable Future in Action “Tour & Talk”
​รมว.ทส.เปิดกิจกรรม YPO gathering : Our Sustainable Future in Action “Tour & Talk”
วันนี้ (16 พ.ย. 63) เวลา 09.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดกิจกรรม YPO gathering : Our Sustainable Future in Action “Tour & Talk” พร้อมบรรยายในหัวข้อ “Thailand’s view of environmental issues” โดยมีนายยาโชวาตัน โลเฮีย กรรมการบริหาร บริษัท อินโดรามา โพลีเอสเตอร์ อินดัสตรี้ส์ ให้การต้อนรับ และมีคณะผู้บริหาร ทส. เข้าร่วมกิจกรรม ณ บริษัท อินโดรามา โพลีเอสเตอร์ อินดัสตรี้ส์ จังหวัดนครปฐม
ในโอกาสนี้ รมว.ทส. และคณะผู้บริหาร ได้ร่วมกันปลูกต้นไม้บริเวณหน้าอาคารสำนักงาน และเยี่ยมชมโรงงานอินโดรามา โพลีเอสเตอร์ อินดัสตรี้ส์ ซึ่งเป็นโรงงานรีไซเคิล PET แห่งแรกของบริษัทฯ ที่อยู่ในภูมิภาค ก่อตั้งขึ้นโดยมีจุดมุ่งหมายในการลดการปล่อยก๊าซเรือนกระจก และรีไซเคิลขวด PET เพื่อนำไปผลิตเป็นเกล็ดพลาสติกรีไซเคิล เม็ดพลาสติก PET และเส้นใยโพลีเอสเตอร์รีไซเคิล
วันจันทร์ที่ 16 พฤศจิกายน 2563
การกู้เงินจากธนาคารพัฒนาเอเชีย ภายใต้พระราชกำหนดให้อำนาจกระทรวงการคลังกู้เงิน เพื่อแก้ไขปัญหา เยียวยา และฟื้นฟูเศรษฐกิจและสังคม ที่ได้รับผลกระทบจากการระบาดของ COVID-19
เมื่อวันที่ 16 พ.ย.2563 นายอาคม เติมพิทยาไพสิฐ รมว.คลัง และ Mr. Hideaki Iwasaki ผอ.สำนักงานผู้แทนธนาคารพัฒนาเอเชีย ประจำประเทศไทย ลงนามในสัญญาเงินกู้ COVID-19 Active Response and Expenditure Support Program วงเงิน 1,500 ล้านเหรียญสหรัฐ
เมื่อวันที่ 16 พฤศจิกายน 2563 นายอาคม เติมพิทยาไพสิฐ รัฐมนตรีว่าการกระทรวงการคลัง และ Mr. Hideaki Iwasaki ผู้อำนวยการสำนักงานผู้แทนธนาคารพัฒนาเอเชีย ประจำประเทศไทย ได้ลงนามในสัญญาเงินกู้ COVID-19 Active Response and Expenditure Support Program วงเงิน 1,500 ล้านเหรียญสหรัฐ ณ กระทรวงการคลัง โดยมีรายละเอียด ดังนี้
ความร่วมมือทางการเงินระหว่างกระทรวงการคลังและธนาคารพัฒนาเอเชีย (Asian Development Bank: ADB) ครั้งนี้ เป็นการดำเนินการภายใต้พระราชกำหนดให้อำนาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคม ที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563 (พ.ร.ก. COVID-19) ซึ่ง ADB ได้จัดเตรียมมาตรการทางการเงินเพื่อให้การสนับสนุนแก่ประเทศสมาชิกในการแก้ไขปัญหา เยียวยา และฟื้นฟูเศรษฐกิจและสังคม ที่ได้รับผลกระทบจากการระบาดของโรคติดเชื้อไวรัสโคโรนา 2019 โดยมีเงื่อนไขเงินกู้แบบผ่อนปรน ซึ่งสามารถนำไปสนับสนุนด้านงบประมาณให้แก่รัฐบาลของกลุ่มประเทศสมาชิกเพื่อดำเนินนโยบายและมาตรการเพื่อแก้ไขปัญหา เยียวยา และฟื้นฟูเศรษฐกิจ
ทั้งนี้ ในปีงบประมาณที่ผ่านมากระทรวงการคลังได้มีการใช้เครื่องมือในการระดมทุนหลากหลายชนิด เช่น พันธบัตรรัฐบาล ตั๋วสัญญาใช้เงิน การทำสัญญากู้เงิน และตั๋วเงินคลัง จากตลาดเงินในประเทศเพื่อเป็นการระดมทุนสำหรับค่าใช้จ่ายในการดำเนินแผนงาน/ โครงการ ภายใต้ พ.ร.ก. COVID-19 ทั้ง 3 แผนงาน ได้แก่ แผนงานที่ 1 แผนงานหรือโครงการที่มีวัตถุประสงค์ทางการแพทย์และสาธารณสุข เพื่อแก้ไขปัญหาการระบาดของโรคติดชื้อไวรัสโคโรนา 2019 แผนงานที่ 2 แผนงานหรือโครงการที่มีวัตถุประสงค์เพื่อช่วยเหลือ เยียวยา และชดเชยให้กับภาคประชาชน เกษตรกร และผู้ประกอบการฯ และแผนงานที่ 3 แผนงานหรือโครงการที่มีวัตถุประสงค์เพื่อฟื้นฟูเศรษฐกิจและสังคมฯ โดยกระทรวงการคลังมีภารกิจในการบริหารและจัดการหนี้สาธารณะของประเทศ โดยการกู้เงินให้สอดคล้องและเพียงพอต่อความต้องการใช้จ่ายของรัฐบาลภายใต้ต้นทุนและความเสี่ยงที่เหมาะสม เพื่อรักษาความยั่งยืนของฐานะการเงินการคลังของรัฐบาล รวมทั้งสอดคล้องกับสภาวะตลาด (Market Base) และป้องกันไม่ให้เกิดการแย่งชิงสภาพคล่องหรือทรัพยากรทางการเงิน (Crowding Out) กับภาคเอกชนซึ่งจะส่งผลกระทบต่อต้นทุนการกู้เงินโดยรวมของประเทศ
ส่วนความร่วมมือระหว่างประเทศ สำนักนโยบายและแผน สำนักงานบริหารหนี้สาธารณะ
โทร. 02 265 8050 ต่อ 5511
วันจันทร์ที่ 16 พฤศจิกายน 2563
คุณหญิงกัลยา และผู้บริหาร ศธ. ปล่อยคาราวานแจกกล้าไม้ 4.7 หมื่นกล้า “ปลูกไม้ ปลูกชีวิต ปลุกจิตอนุรักษ์”
คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ เป็นประธานปล่อยคาราวานแจกกล้าไม้ 47,000 กล้า “ปลูกไม้ ปลูกชีวิต ปลุกจิตอนุรักษ์” ณ บริเวณสนามหน้ากระทรวงศึกษาธิการ
(16 พฤศจิกายน 2563) คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ เป็นประธานปล่อยคาราวานแจกกล้าไม้ 47,000 กล้า “ปลูกไม้ ปลูกชีวิต ปลุกจิตอนุรักษ์” ณ บริเวณสนามหน้ากระทรวงศึกษาธิการ
คุณหญิงกัลยา โสภณพนิช กล่าวว่า “ดิน น้ำ ป่า” คือ ชีวิตของคนไทยทุกด้าน ช่วยทำให้ประเทศไทยก้าวหน้าและก้าวพ้นวิกฤตต่าง ๆ ซึ่งเป็นแนวทางที่ตนยึดถือปฏิบัติตามแนวพระราชดำริในหลวงรัชกาลที่ 9 ซึ่งพระองค์ทรงสนพระทัยและให้ความสำคัญกับดิน น้ำ ป่า มาตลอด 70 ปี ที่พระองค์ทรงครองราชย์
สำหรับโครงการนี้ ถือเป็นจุดเล็ก ๆ โดย “มูลนิธิสถาบันราชพฤกษ์” (ซึ่งคุณหญิงกัลยาฯ เป็นประธานกรรมการ) ได้ร่วมดำเนินงานมากว่า 35 ปี เพื่อเพิ่ม “ต้นไม้ให้แผ่นดินไทย” มากกว่า 20 ล้านต้น จึงอยากสานต่อโครงการนี้ไปยังสถานศึกษา จึงเริ่มต้นโดยจ้างวิสาหกิจชุมชนที่พึ่งพาตนเอง ของผู้ใหญ่วิบูลย์ เข็มเฉลิม จากจังหวัดฉะเชิงทรา ในการช่วยเพาะกล้าที่มีคุณภาพ และเป็นการกระจายรายได้ให้ชุมชน ที่ยังสามารถส่งต่อต้นไม้ 47,000 ต้น โดยวิทยาลัยเกษตรและเทคโนโลยี (วษท.) 47 แห่ง สังกัดสำนักงานคณะกรรมการการอาชีวศึกษา ไปยังสถานศึกษาทั่วประเทศต่อไป
กล้าไม้ที่มีคุณภาพดี แม้ต้นไม่โตนัก ต้นเล็ก ๆ อย่างนี้ หากไปปลูกทิ้ง ๆ ขว้าง ๆ ก็ยังปรับตัวได้ดีกว่าต้นใหญ่ ต้นใหญ่ที่ดูแลในเนอสเซอรี่ ถ้าไปทิ้งในป่า ในโรงเรียน หรือในที่ไม่มีใครดูแล ก็จะเฉาตายง่าย โครงการนี้จึงเท่ากับเป็นการกระจายรายได้ให้ชุมชน และกระจายต้นไม้ไปสู่เยาวชนของชาติ ต่อสถาบันการศึกษา หวังว่าวิทยาลัยเกษตรและเทคโนโลยีทั้ง 47 แห่ง จะเป็นศูนย์เรียนรู้ให้ประชาชนเห็นว่า ต้นไม้ ป่าไม้ คือชีวิตจิตใจ / ดิน-น้ำ-ป่า เกี่ยวข้องกันหมดกับสิ่งแวดล้อม แยกกันไม่ออก
โอกาสนี้ คุณหญิงกัลยา โสภณพนิช พร้อมด้วยนายภูมิสรรค์ เสนีวงศ์ ณ อยุธยา ที่ปรึกษาและประธานยุทธศาสตร์นโยบาย รมช.ศธ., นายธนู ขวัญเดช รักษาราชการแทนรองปลัด ศธ., นายชาติชาย เกตุพรหม ที่ปรึกษาด้านมาตรฐานอาชีวเกษตรและประมง สอศ., ผศ.ดร.ศิริดา บุรชาติ ผู้อำนวยการ สทศ., นายอโณทัย ไทยวรรณศรี ผู้อำนวยการสำนักพัฒนานวัตกรรมการจัดการศึกษา สพฐ., นางวันเพ็ญ​ บุรีสูงเนิน หัวหน้าสำนักงานรัฐมนตรี ศธ., นางนันทา หงวนตัด รักษาการผู้อำนวยการ สมศ., นายวรวรงค์ รักเรืองเดช ผู้ช่วยผู้อำนวยการ สสวท., น.ส.อารีย์ เหมเปา ตัวแทนสื่อมวลชน, ตัวแทนครู ผู้บริหาร และนักเรียนจากโรงเรียนสุรศักดิ์มนตรี และโรงเรียนมัธยมวัดมกุฏกษัตริย์ ได้ร่วมกิจกรรมรับมอบกล้าไม้จากมูลนิธิฯ เพื่อส่งต่อให้ วษท. 4 ภาค มอบให้สถานศึกษาทั่วประเทศต่อไป
บัลลังก์ โรหิตเสถียร / สรุป กิตติกร แซ่หมู่ / ภาพ
วันจันทร์ที่ 16 พฤศจิกายน 2563
คกก.ส่งเสริมการจัดการศึกษาสำหรับคนพิการ เห็นชอบแผนการใช้จ่ายเงินกองทุนส่งเสริมและพัฒนาการศึกษาสำหรับคนพิการ ปี 2564 รวม 200 ล้านบาท
นายณัฏฐพล ทีปสุวรรณ รมว.ศึกษาธิการ เป็นประธานการประชุมคณะกรรมการส่งเสริมการจัดการศึกษาสำหรับคนพิการ ครั้งที่ 1/2563
(13 พฤศจิกายน 2563) นายณัฏฐพล ทีปสุวรรณ รมว.ศึกษาธิการ เป็นประธานการประชุมคณะกรรมการส่งเสริมการจัดการศึกษาสำหรับคนพิการ ครั้งที่ 1/2563 โดยมีนายสุทธิ ปัญญาสกุล ที่ปรึกษา รมช.มหาดไทย นายอัมพร พินะสา เลขาธิการ กพฐ. นายสุทิน แก้วพนา รองปลัด ศธ. และคณะกรรมการ/ผู้ทรงคุณวุฒิ เข้าร่วมการประชุม ณ ห้องประชุมราชวัลลภ
รมว.ศึกษาธิการ กล่าวว่า กระทรวงศึกษาธิการให้ความสำคัญกับการจัดการศึกษาสำหรับคนพิการ โดยมุ่งเน้นการบูรณาการทุกภาคส่วนภายในกระทรวงศึกษาธิการ และเชื่อมโยงกับกระทรวงอื่น ๆ ที่เกี่ยวข้อง แบ่งปันข้อมูลด้านต่าง ๆ ของคนพิการที่มีอยู่ทั่วประเทศ เพื่อให้การดำเนินงานบริหารจัดการและดูแลคนพิการได้อย่างทั่วถึง เป็นไปในทิศทางเดียวกัน โดยเน้นให้คนพิการพึ่งพาตนเองได้ และมีงานทำ สอดคล้องกับศักยภาพของแต่ละบุคคล ตลอดจนพัฒนาบุคลากร โดยเฉพาะครูผู้สอนให้มีความรู้ความสามารถการคัดกรองเด็กพิการ และได้ทำความเข้าใจ แบ่งปันความรู้ เสนอแนะซึ่งกันและกัน เพื่อการปฏิบัติงานร่วมกันต่อไป
ทั้งนี้ ที่ประชุมได้เห็นชอบแผนปฏิบัติการและแผนการใช้จ่ายเงินกองทุนส่งเสริมและพัฒนาการศึกษาสำหรับคนพิการ ประจำปีงบประมาณ พ.ศ.2564 ในวงเงิน 200 ล้านบาท ดังนี้
งบอุดหนุน เพื่อสนับสนุนหน่วยงานภาครัฐ และองค์กรเอกชนที่ดำเนินงานเกี่ยวกับการศึกษาคนพิการที่มีความต้องการและจำเป็นในการพัฒนาการศึกษาสำหรับคนพิการตาม​ยุทธศาสตร์
งบรายจ่ายประจำ เป็นค่าใช้จ่ายในการบริหารจัดการเงินกองทุนส่งเสริมและพัฒนาการศึกษาสำหรับคนพิการ ประจำปีงบประมาณ พ.ศ.2564
งบพัฒนา เป็นงบพัฒนาประสิทธิภาพการดำเนินงานของกองทุนส่งเสริมและพัฒนาการศึกษาสำหรับคนพิการ
นอกจากนี้ ที่ประชุมเห็นชอบให้มีการคัดเลือกบุคคลทั่วไป จำนวน 4 คน เพื่อแต่งตั้งเป็นกรรมผู้ทรงคุณวุฒิในคณะกรรมการบริหารกองทุนส่งเสริมและพัฒนาการศึกษาสำหรับคนพิการ
อิชยา กัปปา /สรุป อธิชนม์ สล้างสิงห์ /ภาพ
วันจันทร์ที่ 16 พฤศจิกายน 2563
โฆษกรัฐบาลหวังประชาชนทุกกลุ่ม ร่วมหารือร่วมกัน แก้ปัญหาอย่างสร้างสรรค์ หลีกเลี่ยงผลกระทบต่อเศรษฐกิจในวงกว้าง สร้างไทยให้เข้มแข็งหลังวิกฤตโควิด-19
โฆษกรัฐบาลหวังประชาชนทุกกลุ่ม ร่วมหารือร่วมกัน แก้ปัญหาอย่างสร้างสรรค์ หลีกเลี่ยงผลกระทบต่อเศรษฐกิจในวงกว้าง สร้างไทยให้เข้มแข็งหลังวิกฤตโควิด-19
นายอนุชา บูรพชัยศรี โฆษกประจำสำนักนายกรัฐมนตรี เผย จากการประชุมสุดยอดผู้นำอาเซียน และการประชุมผู้นำที่เกียวข้องตลอดระยะเวลา 4วันที่ผ่านมา สังเกตได้ว่าแต่ละประเทศได้หยิบยกประเด็นการฟื้นฟูเศรษฐกิจหลังวิกฤตโควิด-19 เป็นประเด็นหลักในการหารือร่วมกัน ดังนั้นรัฐบาลจึงอยากเสนอให้ประชาชนมีส่วนร่วมช่วยกันแก้ไขปัญหาโดยเฉพาะปัญหาเศรษฐกิจ หลังจากที่คนไทยทุกภาคส่วนร่วมมือกันควบคุมการแพร่ระบาดไวรัสโควิด-19 ได้เป็นอย่างดี จนปัจจุบันประเทศไทยสามารถก้าวข้ามปัญหาการแพร่ระบาดของโควิด-19 ได้ดีในระดับที่น่าพอใจจนได้รับคำชมเชยจากนานาประเทศ และองค์กรต่างชาติมากมาย
อีกทั้ง ปัจจุบันรัฐบาลได้เร่งผลักดันการจัดหาวัคซีนผ่าน 3 แนวทางหลัก ได้แก่
1.สนับสนุนงบประมาณให้กับหน่วยงานวิจัยภายในประเทศ
2.จัดสรรงบประมาณสนับสนุนการร่วมผลิตวัคซีนกับต่างประเทศ
3.การจัดซื้อ เพื่อนำเข้าวัคซีนจากต่างประเทศในอนาคต
อย่างไรก็ตาม ปัญหาที่ยังต้องเร่งแก้ไข คือ ปัญหาเศรษฐกิจ ซึ่งหลายมาตรการที่ดำเนินการแล้วประสบความสำเร็จ ได้รับการตอบรับที่ดีจากประชาชน ทั้งโครงการคนละครึ่ง เราเที่ยวด้วยกัน ช้อปดีมีคืน บัตรสวัสดิการแห่งรัฐ และมาตรการอื่นๆ ที่กำลังจะออกมาเพิ่อเร่งต่อยอดเศรษฐกิจและบรรเทาปัญหาความเดือดร้อนของพี่น้องประชาชนในทุกระดับชั้น โดยรัฐบาลได้ย้ำให้แต่ละหน่วยงาน ทำการตรวจสอบและดูแลแต่ละโครงการให้ประโยชน์ถึงมือพี่น้องประชาชนมากที่สุด
โฆษกประจำสำนักนายกรัฐมนตรียังกล่าวถึงการแสดงความคิดเห็นต่างทางการเมืองว่า รัฐบาลไม่คิดปิดกั้น การแสดงออกทางการเมือง เพียงแต่อยากเห็นการชุมนุมเป็นไปในทางสร้างสรรค์ เคารพกฎหมาย และไม่ขัดต่อขนบธรรมเนียมประเพณีที่ดีงามของไทย
สิ่งที่รัฐบาลเป็นกังวลอย่างมากคือการสื่อสารในโซเชียลมีเดีย ซึ่งมีการเผยแพร่ข่าวปลอม หรือการบิดเบือนข้อมูลข่าวสาร (Fake News) และจากการตรวจสอบพบว่ามีปริมาณค่อนข้างมาก
อีกทั้งยังมีการเสียดสีกลุ่มประชาชนผู้มีความคิดเห็นที่แตกต่าง ซึ่งจะยิ่งทำให้กลุ่มต่างๆ เกิดความขัดแย้ง การเข้าใจผิด และอาจเกิดปัญหาบานปลายได้
รัฐบาลจึงอยากขอเชิญชวนกลุ่มผู้เห็นต่างทุกกลุ่ม ร่วมกันนำเสนอแนวทางแก้ปัญหาด้านอื่นนอกเหนือจากประเด็นทางการเมือง โดยเฉพาะการนำเสนอข้อคิดเห็นที่เป็นประโยชน์ในการแก้ไขปัญหาเศรษฐกิจในมาตรการหรือโครงการต่าง ๆ
รัฐบาลขอยืนยันว่า รัฐบาลยินดีและพร้อมรับฟังข้อเสนอ ข้อเรียกร้องที่สามารถนำมาเป็นแนวทางให้ประเทศไทยสามารถก้าวผ่านวิกฤตเศรษฐกิจหลังการแพร่ระบาดโควิด-19 ได้ หากแนวคิดใดที่เป็นข้อเสนอที่ดีและเหมาะสม รัฐบาลก็พร้อมนำมาปฏิบัติเพิ่อให้เกิดเป็นรูปธรรมและพร้อมผลักดันเพื่อช่วยเหลือประชาชนทุกคน
โฆษกประจำสำนักนายกรัฐมนตรียังย้ำว่า ข้อเรียกร้องต่างๆ รวมทั้งการแก้ไขรัฐธรรมนูญต้องดำเนินการด้วยกลไกของรัฐสภาตามระบอบประชาธิปไตยภายใต้รัฐธรรมนูญฉบับปัจจุบัน ซึ่งน่าจะเป็นการดำเนินการที่ถูกต้องตามระบบนิติรัฐ นิติธรรม ซึ่งรัฐบาลหวังให้มีแนวทางการแก้ปัญหาที่ไม่ส่งผลกระทบต่อระบบเศรษฐกิจในวงกว้าง และหลีกเลี่ยงผลกระทบต่อประชาชนส่วนใหญ่โดยรวม
วันจันทร์ที่ 16 พฤศจิกายน 2563
‘ปลัดแรงงาน’ มอบหนังสือประวัติศาสตร์ชาติไทยแก่ ขรก. ร่วมขับเคลื่อนภารกิจจิตอาสา 904
ปลัดกระทรวงแรงงาน มอบหนังสือประวัติศาสตร์ชาติไทยแก่ข้าราชการและเจ้าหน้าที่กระทรวงแรงงาน เพื่อเผยแพร่ประชาสัมพันธ์ให้ผู้บริหาร ข้าราชการ และเจ้าหน้าที่ในสังกัดกระทรวงแรงงาน มีอุดมการณ์รักชาติ ศาสนา และเทิดทูนไว้ซึ่งสถาบันพระมหากษัตริย์
เมื่อวันที่ 16 พฤศจิกายน 2563 2563 เวลา 11.00 น. นายสุทธิ สุโกศล ปลัดกระทรวงแรงงาน ได้มอบหนังสือประวัติศาสตร์ชาติไทย และคิวอาร์โค้ชวิดิทัศน์พระราชกรณียกิจพระบาทสมเด็จพระเจ้าอยู่หัว รัชกาลที่ 10 ที่คนไทยยังไม่รู้ และ Facebook โรงเรียนจิตอาสาพระราชทานแก่ข้าราชการและเจ้าหน้าที่กระทรวงแรงงาน เพื่อเผยแพร่ประชาสัมพันธ์พระราชกรณียกิจของพระบาทสมเด็จพระเจ้าอยู่หัว และการดำเนินงานของโรงเรียนจิตอาสาพระราชทาน รวมถึงการถ่ายทอดองค์ความรู้ที่เกี่ยวข้องกับประวัติศาสตร์ชาติไทย เพื่อให้ผู้บริหาร ข้าราชการ และเจ้าหน้าที่ในสังกัดกระทรวงแรงงาน มีอุดมการณ์ความรักชาติ ศาสนา และเทิดทูนไว้ซึ่งสถาบันพระมหากษัตริย์ ณ ห้องปลัดกระทรวงแรงงาน ชั้น 7 อาคารกระทรวงแรงงาน
โดยวันที่ 21 ตุลาคม 2563 นายสุทธิ สุโกศล ปลัดกระทรวงแรงงาน ให้การต้อนรับ นายประสิทธิ์ เจียวก๊ก อาจารย์พิเศษโรงเรียนจิตอาสา 904 พร้อมหารือแนวทางการประชาสัมพันธ์พระราชกรณียกิจของพระบาทสมเด็จพระเจ้าอยู่หัว และการดำเนินงานของโรงเรียนจิตอาสาพระราชทาน ซึ่งผู้แทนโรงเรียนจิตอาสาพระราชทาน ได้ขอบคุณ ปลัดกระทรวงแรงงาน ที่ได้ให้การสนับสนุนการดำเนินงานของโรงเรียนจิตอาสาพระราชทานและศูนย์อำนวยการใหญ่จิตอาสาพระราชทาน พร้อมทั้งมอบหนังสือ "ประวัติศาสตร์ชาติไทย" จำนวน 550 เล่ม เพื่อมอบให้แก่ข้าราชการและเจ้าหน้าที่ในสังกัดกระทรวงแรงงาน ได้นำไปศึกษาหาความรู้เพิ่มเติม สามารถไปถ่ายทอดองค์ความรู้ที่ถูกต้อง สร้างทัศนคติ และอุดมการณ์ในการเทิดทูนไว้ซึ่งสถาบันพระมหากษัตริย์ของไทย
+++++++++++++++++++
กองเผยแพร่และประชาสัมพันธ์
16 พฤศจิกายน 2563
วันจันทร์ที่ 16 พฤศจิกายน 2563
'เกษตรฯ-พาณิชย์-ททบ.' ร่วมลงนามบันทึกข้อตกลง 3 ฝ่าย
'เกษตรฯ-พาณิชย์-ททบ.' ร่วมลงนามบันทึกข้อตกลง 3 ฝ่าย ในการส่งเสริมกิจการด้านการเกษตร ทั้งภาคการผลิตและการตลาด ภายใต้แนวคิด "เกษตรผลิต พาณิชย์ตลาด" มุ่งยกระดับคุณภาพชีวิตเกษตรกร
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เป็นประธานและสักขีพยานในพิธีลงนามบันทึกข้อตกลง 3 ฝ่าย ในการส่งเสริมและเผยแพร่ความรู้ด้านการเกษตร ภายใต้แนวคิด "เกษตรผลิต พาณิชย์ตลาด" โดยมีนายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ และพลเอก ณรงค์พันธ์ จิตต์แก้วแท้ ผู้บัญชาการทหารบก ร่วมเป็นสักขีพยาน ทั้งนี้ การลงนามดังกล่าว เป็นการลงนามร่วมกันระหว่าง นายทองเปลว กองจันทร์ ปลัดกระทรวงเกษตรและสหกรณ์ นายบุณยฤทธิ์ กัลยาณมิตร ปลัดกระทรวงพาณิชย์ และพลโทรังษี กิติญาณทรัพย์ กรรมการผู้อำนวยการใหญ่ สถานีวิทยุโทรทัศน์กองทัพบก
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยว่า การลงนามความร่วมมือในครั้งนี้ เป็นการส่งเสริมกิจการด้านการเกษตร ระหว่างกระทรวงเกษตรและสหกรณ์ กระทรวงพาณิชย์ และกองทัพบก โดยสถานีวิทยุโทรทัศน์กองทัพบก ซึ่งทั้ง 3 หน่วยงาน จะร่วมกันส่งเสริมกิจการด้านการเกษตร ทั้งภาคการผลิตและการตลาด ตลอดจนการสื่อสารประชาสัมพันธ์กิจกรรมต่าง ๆ ที่เกี่ยวข้องอย่างครบวงจร ผ่านช่องทางสื่อโทรทัศน์ดิจิทัล สื่อออนไลน์ และออฟไลน์ โดยมีวัตถุประสงค์ในการส่งเสริมและสนับสนุนการเผยแพร่ประชาสัมพันธ์ข้อมูล ข่าวสาร สาระความรู้ ความคิดเห็นด้านการเกษตรไปสู่เกษตรกร ผู้ประกอบการ ผู้นำเข้าและส่งออกสินค้าเกษตร ผู้บริโภคและประชาชนทั่วไป อีกทั้งยังเป็นการขับเคลื่อนนโยบายภาครัฐที่มุ่งส่งเสริมการผลิตสินค้าการเกษตร ให้มีคุณภาพมาตรฐานและปลอดภัย ในปริมาณที่เหมาะสม ทั้งเพื่อการบริโภคภายในประเทศและการส่งออก สร้างเกษตรกรรุ่นใหม่ ส่งเสริมการเกษตรด้วยนวัตกรรม และฐานข้อมูลขนาดใหญ่ ใช้การตลาดนำการพัฒนาด้านการเกษตร สร้างความมั่นคงทางอาหารภายในประเทศ และนำพาประเทศไทยสู่การเป็นครัวของโลก และส่งเสริม สนับสนุนการดำเนินโครงการต่าง ๆ ระหว่าง 3 หน่วยงาน อันจะเป็นประโยชน์ในการฟื้นฟูประเทศ หลังวิกฤตการณ์การระบาดของโควิด-19 ด้วยการใช้องค์ความรู้ ศักยภาพ และทรัพยากรต่าง ๆ ของทั้ง 3 หน่วยงานที่มีมาบูรณาการให้เกิดประโยชน์ร่วมกัน
"ความร่วมมือในครั้งนี้ ถือเป็นการต่อยอดโครงการ "เกษตรผลิต พาณิชย์ตลาด" ที่กระทรวงเกษตรฯ และกระทรวงพาณิชย์ดำเนินการร่วมกันมาอย่างต่อเนื่อง โดยในส่วนของกระทรวงเกษตรและสหกรณ์ได้ให้ความสำคัญกับนโยบายการตลาดนำการผลิต ซึ่งมีแนวทางในการสนับสนุนให้เกษตรกรผลิตสินค้าที่เป็นความต้องการของตลาด สินค้าที่มีคุณภาพ รวมถึงการสร้างความร่วมมือกับภาครัฐและภาคเอกชน ในการต่อยอดและผลักดันสินค้าเกษตร เพื่อยกระดับคุณภาพชีวิตของเกษตรกรให้ดียิ่งขึ้น อย่างไรก็ตาม กระทรวงเกษตรฯ มุ่งเน้นที่จะส่งเสริมให้เกษตรกรผลิตสินค้าที่มีคุณภาพ ได้มาตรฐาน และมีความปลอดภัย โดยจะต้องปลอดภัยทั้งผู้ผลิตและผู้บริโภค สามารถตรวจสอบย้อนกลับได้ และต้องส่งเสริมให้เกษตรกรมีความเข้มแข็ง เพื่อเตรียมความพร้อมในการเป็นครัวของโลกต่อไปในอนาคต การลงนามความร่วมมือในครั้งนี้ จึงถือเป็นอีกก้าวหนึ่งในการยกระดับให้พี่น้องเกษตรกรมีชีวิตความเป็นอยู่ที่ดีขึ้น อีกทั้งยังเป็นการยกระดับอาชีพเกษตรกรรมให้เป็นอาชีพที่มีเกียรติในสังคมได้อย่างมั่นคงและยั่งยืนต่อไป" นายเฉลิมชัย กล่าว
วันจันทร์ที่ 16 พฤศจิกายน 2563
ผู้ช่วยรมว.วธ.เป็นประธานเปิดการแสดงรอบปฐมทัศน์ เรื่อง "เพลงรักพรูฟร็อค"
ผู้ช่วยรมว.วธ.เป็นประธานเปิดการแสดงรอบปฐมทัศน์ เรื่อง "เพลงรักพรูฟร็อค"
วันที่ ๑๓ พฤศจิกายน ๒๕๖๓ เวลา ๑๔.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม เป็นประธานเปิดการแสดงรอบปฐมทัศน์ เรื่อง "เพลงรักพรูฟร็อค" ซึ่งเป็นการนำบทประพันธ์อันเป็นผลงานศิลปะที่ทรงคุณค่ามาถ่ายทอดผ่านรูปแบบของการแสดงผสมผสานเข้ากับเทคโนโลยี ให้ผู้ชม ผู้รักเสียงเพลง ผู้รัก ในศิลปะการแสดง ได้รับชมพัฒนาการรูปแบบที่หลากหลาย ดำเนินงานโดยภาควิชาศิลปะการแสดง มหาวิทยาลัยกรุงเทพ ร่วมกับ พานาโซนิค โดยมี นายแพทย์ธีระเกียรติ เจริญเศรษฐศิลป์ อดีตรัฐมนตรีว่าการกระทรวงศึกษาธิการ Ms. Lydia Barraza, Cultural Attache, U.S. Embassy in Bangkok / ผู้แทน Panasonic Siew Sales (Thailand) Co., Ltd. ดร.มัทนา สานติวัตร อุปนายกสภามหาวิทยาลัยกรุงเทพ ผศ.ดร.พรรณศักดิ์ สุขี ผู้อำนวยการศิลป์คณะละครมหาวิทยาลัยกรุงเทพ นักเรียน นักศึกษา และสื่อมวลชน เข้าร่วมชมการแสดง ณ Black Box Theatre มหาวิทยาลัยกรุงเทพ (วิทยาเขตรังสิต)
วันจันทร์ที่ 16 พฤศจิกายน 2563
จัดทำแผนดำเนินงาน โครงการพัชรสุธาคชานุรักษ์ ประจำปี 2564
รองปลัดอำพันธุ์ ประชุมการจัดทำแผนดำเนินงาน โครงการพัชรสุธาคชานุรักษ์ ประจำปี 2564
นายอำพันธุ์ เวฬุตันติ รองปลัดกระทรวงเกษตรและสหกรณ์ ร่วมประชุมการจัดทำแผนดำเนินงานโครงการพัชรสุธาคชานุรักษ์ ปี 2564 โดยมีพลเอก เฉลิมชัย สิทธิสาท องคมนตรี รองประธานคณะกรรมการโครงการพัชรสุธาคชานุรักษ์ เป็นประธาน ณ ห้องประชุมพระยาสัจจา ศูนย์ศึกษาและพัฒนาชุมชนชลบุรี ตำบลบ้านสวน อำเมือง จังหวัดชลบุรี โดยได้ประชุมและบรรยายผลการดำเนินงานในส่วนของกระทรวงเกษตรและสหกรณ์ ตามโครงการพัชรสุธาคชานุรักษ์ ปี 2563 ในพื้นที่ป่ารอยต่อ 5 จังหวัดภาคตะวันออก (ฉะเชิงเทรา ชลบุรี ระยอง จันทบุรี สระแก้ว) โดยการดำเนินงานที่ผ่านมามุ่งเน้นการสร้างความสมดุลระหว่างคนกับช้างและการทำงานบูรณาการร่วมกัน ประกอบด้วย 3 แผนงานหลัก ได้แก่ 1) พัฒนาแหล่งอาหารสำหรับช้างป่า 2) การพัฒนาแหล่งน้ำสำหรับการพัฒนาอาชีพ และ 3) การพัฒนาและส่งเสริมอาชีพด้านการเกษตร ซึ่งจะเป็นประโยชน์ต่อผู้เข้าร่วมประชุมได้เห็นแนวทางการขับเคลื่อนพัฒนาโครงการฯ ร่วมกันต่อไป